## На основу члана 6. став 5., 6. и 7. и члана 7а Закона о порезима на имовину (Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020 и 96/2021 ), члана70. Статута Општине Владичин Хан („Службени гласник Града Врања“, број 4/19), члана 30. Одлуке о Општинском већу Општине Владичин Хан („Службени гласник Града Врања“, број 9/19), и члана 51. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан на седници одржаној дана 29.11.2022. године, донело је

**ОДЛУКУ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2023. ГОДИНУ НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Овим одлуком утврђују се просечне цене квадратног метра одговарајућих непокретности за утврђивање пореза на имовину за 2023 . годину на територији општине Владичин Хан.

**Члан 2.**

На територији општине Владичин Хан одређено је три зона за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима општине Владичин Хан, односно са радним зонама и другим садржајима у насељу, и то: I Зона, II Зона III Зона, с тим да је I Зона утврђена за најопремљенију зону.

Просечне цене квадратног метра непокретности за утврђивање пореза на имовину за 2023. годину на територији општине Владичин Хан у

I ЗОНИ износе:

1) Стан.......................................................................................................................... 49.870,86 динара

2) Грађевинско земљиште……………………………………………………… 1.351,45 динарa

II ЗОНИ износе:

1) Грађевинско земљиште………………………………………………………... 804,06 динара

У III ЗОНИ износе:

1) Грађевинско земљиште............................................................................................... 969,92 динара

2)Пољопривредно земљиште………………………………………………………... 141,75 динара

3) Шумско земљиште....................................................................................................... 72,25 динара

**Члан 3.**

Одлука ступа на снагу наредног дана од дана објављивања у „Службеном гласнику Града Врања“ а објавиће се и на интернет страни Општине Владичин Хан и примењиваће се од 01. јануара 2023. године.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-113/3/2022-III**

**ЗАМЕНИК ПРЕДСЕДНИКА,**

**Владимир Костић**

**О Б Р А З Л О Ж Е Њ Е**

## Правни основ за доношење ове Одлуке садржан је у члану 6. став 5 до става 7. и члану 7а Закона о порезима на имовину (Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020 и 96/2021).

## Одредбама члана 6. став 5. Закона, утврђена је обавеза јединице локалне самоуправе да својим актом утврђује просечну цену непокретности по зонама на својој територији и то на основу цена остварених у промету одговарајућих непокретности по зонама у периоду од 01. октобра до 30.септебра године која предходи години за коју се утврђује порез на имовину .

## У члану 6., ставу 7 . истог Закона, прописано је да се просечна цена у зони у којој није било најмање три промета одговарајуће непокретности (у даљем тексту: зона у којој није било промета) одговарајућих непокретности у периоду из става 5. овог члана, за те непокретности утврђује на основу просека просечних цена остварених у граничним зонама у којима је у том периоду било најмање три промета одговарајућих непокретности.

У члану 6., ставу 8. Закона, утврђује се да су граничне зоне из става 7. овог члана, зоне чије се територије граниче са зоном у којој није било промета, које припадају истој јединици локалне самоуправе.

У члану 6., ставу 9. Закона, прописано је да ако није утврђена просечна цена другог земљишта (из члана 6а став 7. овог закона) у зони, зато што у зони и граничним зонама није било најмање три промета уз накнаду другог земљишта, а утврђена је просечна цена пољопривредног земљишта у тој зони, вредност другог земљишта (осим експлоатационих поља) која чини основицу пореза на имовину за пореску годину утврђује се применом просечне цене пољопривредног земљишта у тој зони умањене за 40%.

Став 10. истог члана Закона утврђује да у случају из става 9. овог члана, сматра се да је утврђивањем просечне цене пољопривредног земљишта у зони утврђена просечна цена другог земљишта.

Члан 6., став 12. истог Закона прописује да ако ни у граничним зонама из става 8. овог члана није било промета одговарајућих непокретности у периоду из става 5. овог члана, односно ако се вредност другог земљишта не може утврдити у складу са ставом 9. овог члана, основица пореза на имовину за те непокретности у зони у којој није било промета једнака је основици пореза на имовину те, односно одговарајуће непокретности у тој зони обвезника који не води пословне књиге за текућу годину.

Чланом 6., став 13. Закона, утврђено је да основица пореза на имовину за непокретност обвезника који не води пословне књиге у јединици локалне самоуправе која у складу са овим законом није одредила зоне једнака је основици пореза на имовину за текућу годину те, односно друге одговарајуће непокретности обвезника који не води пословне књиге, за одговарајућу површину.

У члану 7а. Закона утврђена је обавеза да јединица локалне самоуправе објави акт којим се утврђују просечне цене одговарајућих непокретности у зонама у складу са чланом 6. ст. 5., 7. и 11. овог закона до 30. новембра сваке текуће године, на начин на који се објављују њени општи акти.

Разлог за доношење ове Одлуке је садржан у горе наведеним одредбама Закона о порезима на имовину које ће се примењивати код утврђивања пореза на имовину од 01.јануара 2023.године.

Основица пореза на имовину је вредност непокретности која се утврђује применом корисне површине и просечне цене квадратног метра непокретности у зони у којој се непокретност налази.

Непокретности се разврставају у следеће групе:

1) грађевинско земљиште;

2) пољопривредно земљиште;

3) шумско земљиште;

4) друго земљиште;

5) стан;

6) кућа за становање;

7) пословне зграде и други (надземни и подземни) грађевински објекти који служе за обављање делатности;

8) гараже и помоћни објекти.

Одсек локалне пореске администрације